ઈએમઆઇ (ઈઝી મન્થ્લી ઇન્સ્ટૉલમેન્ટ) એટલે કે ટુકડા-ટુકડામાં પૈસા ચૂકવવાના શોખને પૂરો કરી શકવાની સુવિધા તમને કોઈ સ્ટોર નહીં આપે. ઉદાહરણ તરીકે ઍપલનો લેટેસ્ટ આઇફોન વાપરવો છે, પણ એકસાથે ૪૫,૦૦૦ રૂપિયા ચૂકવી ન શકો તો ebay.in કે gadgets.in જેવી વેબસાઇટ બૅન્કમાંથી ડાયરેક્ટ ઈએમઆઇની ફૅસિલિટી કરાવી આપે છે, જેમાં તમે દરેક મહિને થોડા-થોડા કરીને પૈસા ચૂકવી શકો છો અને એ દરમ્યાન આઇફોન તો તમે વાપરતા જ હશો. ફક્ત ઇલેક્ટ્રૉનિક્સમાં જ નહીં, જ્વેલરી અને કપડાંમાં પણ આવા ઑપ્શન મળી રહે છે. ઘણા ગૅજેટ્સના રસિયાઓ તો આવી વેબસાઇટ અને ઈએમઆઇની સુવિધાને પગલે દર મહિને લેટેસ્ટ અને મોંઘાં ગૅજેટ્સ ખરીદતા રહેતા હોય છે.